ვასილი ალექსეევი

ვასილი ალექსეევი (; დ. 7 იანვარი, 1942, მილოსლავსკის რაიონი, რიაზანის ოლქი, რუსეთის სფსრ, საბჭოთა კავშირი — გ. 25 ნოემბერი, 2011, მიუნხენი, გერმანია) — საბჭოთა ძალოსანი. დამყარებული აქვს 80 მსოფლიო და 81 საბჭოთა რეკორდი ძალოსნობაშილი; 1972 და 1976 წლების ზაფხულის ოლიმპიადებში მოიპოვა ოქროს მედლები. საბჭოთა კავშირის სპორტის დამსახურებული ოსტატი (1970).

ბიოგრაფია
ვასილი ალექსეევმა ძალოსნობაში ვარჯიში დაიწყო 18 წლის ასაკში, „Trud Voluntary Sports Society“– ში, რუდოლფ პლიკფელდერის ზედამხედველობის ქვეშ; მისი მეთვალყურეობის ქვეში 1968 წლამდე ვარჯიშობდა, ხოლო შემდეგ მარტო ვარჯიში დაიწყო. სხვა ძალოსნებისაგან განხსვავებით, იგი არ იყო ბუნებრივად დიდი ადამიანი. 1970 წლის იანვარში ალექსეევმა დააფიქსირა მისი პირველი მსოფლიო რეკორდი; 1970 წელს კი, კოლუმბიაში, ოჰაიოში, ძალოსნობის მსოფლიო ჩემპიონატის დროს, იგი პირველი ადამიანი იყო, რომელმაც 227 კგ ასწია. 1970-1977 წლებში ალექსეევმა 80 მსოფლიო რეკორდი დაამყარა. როდესაც საბჭოთა კავშირის სახელით ახალ რეკორდს ამყარებდა, მას ახალ ბონუსს აძლევდნენ; ამიტომ, ალექსეევი მფოლიო რეკორდ ყოველ ჯერზე 1.1 ფუნტით, ან 0.5 კგ-ით ზრდიდა. ის იყო დაუმარცხებელი და აღნიშნული რვა წლის განმავლობაში ფლობდა მსოფლიო ჩემპიონატისა და ევროპის ჩემპიონატის ტიტულებს. ის იყო პირველი ადამიანი, რომელიც სამმაგ წონაში 600 კგ-ს აცდა.

1980 წლის ოლიმპიურ თამაშებში ვასილი ალექსეევის პერფორმანსი არ იყო სახარბიელო. ამის შემდეგ უფრო ფართოდ გახმაურდა, რომ იგი მწვრთნელის გარეშე ვარჯიშობდა. ატაცში მისი საწყისი წონა ძალიან მაღალი იყო, რის გამოც ალექსეევმა იგი ვერ ასწია და ნულოვანი წონა დაუფიქსირდა. მოსკოვის ოლიმპიადის შემდეგ, ვასილიმ ძალოსანის კარიერა დაასრულა.Vasily Alekseyev . sports-reference.com

1987 წელს, საბჭოთა კავშირის სახალხო დეპუტატების კონგრესზე ალექსიეევი რიაზანის ოლქის წარმომადგენლად აირჩიეს. ალექსეიევი მწვრთნელად მუშაობდა 1990 და 1992 წლებში. მისი ხელმძღვანელობით, გაერთიანებულმა გუნდმა, 1992 წლის ზაფხულის ოლიმპიურ თამაშებში, ძალოსნობაში ათი მედალი მოიპოვა (მათ შორის ხუთი ოქრო).

მემკვიდრეობა და ჯილდოები
ვლადიმირ ვისოცკიმ სიმღერა სახელად „სიმღერა ძალოსნობის შესახებ“ (; 1971) ვასილი ალექსეევს მიუძღვნა.

1975 წლის 14 აპრილს, ვასილი ალექსეევი Sports Illustrated-ის გარეკანზე გამოჩნდა წარწერით: „მსოფლიოს უძლიერესი ადამიანი“. 1999 წელს, საბერძნეთში, ალექსიეევი აღიარეს XIX საუკუნის საუკეთესო სპორტსმენად. მას ასევე მიენიჭა შემდეგი ჯილდოები: ლენინის ორდენი (1972), ხალხთა მეგობრობის ორდენი, საპატიო ნიშანი (1970) და შრომის წითელი დროშის ორდენი (1972). 1993 წელს აირჩა ძალოსნობის საერთაშორისო ფედერაციის დიდების დარბაზის წევრად.

შახტიში (ცხოვრების დიდი პერიოდი ამ ქალაქში გაატარა) არის მისი სახელობის ქუჩა და პარკი;Ivanova, Yekaterina (10 March 2012) В Шахтах появился проспект имени штангиста Василия Алексеева . rostov.kp.ru. ამავე ქალაქში მისი ძეგლი დაიდგა 2011 წელს.Памятник легендарному штангисту Василию Алексееву открыт в Шахтах Ростовской области . tass.ru. 25 December 2014

 ლიტერატურა 

 Иванов Д. И. Русский исполин — Василий Алексеев. — 1980, Москва.
 Маслова Г. Человек с Олимпа. 35 лет фантастическому рекорду. // Грушевский мост. — 2005. — февраль, № 1(2). — с. 10-13.
 Майдельман О. Нас двое таких упертых родилось. Иисус Христос и я. // Кто главный. — 2007. — май. — с. 36-42.
 Почётные граждане г. Гуково. Гуково 135. — 2013. — 71 с.
 Ростовская область — это мы. — 2017. — 382 с. — (Спорт).

რესურსები ინტერნეტში
 ვასილი ალექსეევი — უნივერსალური ენციკლოპედიური ლექსიკონი

სქოლიო

კატეგორია:დაბადებული 7 იანვარი
კატეგორია:დაბადებული 1942
კატეგორია:გარდაცვლილი 25 ნოემბერი
კატეგორია:გარდაცვლილი 2011
კატეგორია:საბჭოთა კავშირის სპორტის დამსახურებული ოსტატები
კატეგორია:ლენინის ორდენის კავალრები
კატეგორია:შრომის წითელი დროშის ორდენის კავალრები
კატეგორია:ხალხთა მეგობრობის ორდენის კავალრები
კატეგორია:საპატიო ნიშნის ორდენის კავალრები
კატეგორია:შრომის ვეტერანის მედლით დაჯილდოებულები
კატეგორია:საბჭოთა კავშირის კომუნისტური პარტიის წევრები
კატეგორია:მსოფლიო რეკორდსმენები